দেশে বসে ভারতের চিকিৎসকের পরামর্শের সুযোগ
বাংলাদেশ থেকে এখন যে কেউ ঘরে বসে বেঙ্গালুরুর অ্যাপোলো হাসপাতালের বিশেষজ্ঞ চিকিৎসকের পরামর্শ নেওয়ার সুযোগ পাবেন। বিনামূল্যে এন্ডোসকপি, মেরুদণ্ড, মাথা ও ঘাড়ের দাগহীন অস্ত্রোপচার সংক্রান্ত পরামর্শ দিতে হাসপাতালটির হটলাইন নম্বর চালু করেছে। শনিবার ঢাকার একটি হোটেলে সংবাদ সম্মেলনে এ কার্যক্রমের উদ্বোধন করা হয়। 







অনুষ্ঠানে বেঙ্গালুরুর অ্যাপোলো হাসপাতালের সিনিয়র কনসালটেন্ট, হেড অ্যান্ড নেক অনকোলজি বিভাগের প্রধান অধ্যাপক ডা. সতীশ নায়ার বলেন, বাংলাদেশিদের বিনামূল্যে পরামর্শ দিতে যৌথ উদ্যোগে হটলাইন নম্বর চালু করেছে কেয়ারট্রিপ ডটকম ও বেঙ্গালুরুর অ্যাপোলো হাসপাতাল। এ হটলাইন নম্বর (+৯১ ৯৬৩২০ ৫৭০৫০ ভারত) থেকে হোয়াটসঅ্যাপ ও মেসেঞ্জারের মাধ্যমে বাংলাদেশি রোগীরা হাসপাতালের বিশেষজ্ঞ চিকিৎসকদের পরামর্শ নিতে পারবেন।




তিনি বলেন, মেরুদণ্ড, মাথা ও ঘাড় সংক্রান্ত চিকিৎসা ও অস্ত্রোপচারের জন্য সঠিক হাসপাতাল, সঠিক চিকিৎসক ও খরচের বিষয়ে রোগীরা বেশিরভাগ ক্ষেত্রেই বিভ্রান্তিতে থাকেন। এসব বিষয়ে তাদের সঠিক নির্দেশনা ও তথ্য প্রদানের লক্ষ্যে এ হটললাইন নম্বর চালু করা হয়েছে।
হাসপাতালটির নিউরো সার্জন ড. শচীন মাথা ও মেরুদণ্ডের যত্নের গুরুত্ব তুলে ধরেন। মস্তিষ্কের টিউমার, স্কোলিওসিস ও পিঠের ব্যথায় ভুগছেন এমন রোগীদের চিকিৎসার মাধ্যমে স্বাভাবিক জীবনে ফেরার আশ্বাস দেন তিনি। কোমর ব্যথায় আক্রান্ত সব রোগীর অস্ত্রোপচারের প্রয়োজন হয় না উলে­খ করে তিনি জানান, অস্ত্রোপচারের সিদ্ধান্ত নেওয়ার আগে অ্যাপোলো হাসপাতালের বিশেষজ্ঞরা রোগীকে পরীক্ষা-নিরীক্ষা করেন।

বাংলাদেশ থেকে এখন যে কেউ ঘরে বসে বেঙ্গালুরুর অ্যাপোলো হাসপাতালের বিশেষজ্ঞ চিকিৎসকের পরামর্শ নেওয়ার সুযোগ পাবেন। বিনামূল্যে এন্ডোসকপি, মেরুদণ্ড, মাথা ও ঘাড়ের দাগহীন অস্ত্রোপচার সংক্রান্ত পরামর্শ দিতে হাসপাতালটির হটলাইন নম্বর চালু করেছে। শনিবার ঢাকার একটি হোটেলে সংবাদ সম্মেলনে এ কার্যক্রমের উদ্বোধন করা হয়।